laion/Wikipedia-Exotic huggingface dataset:
Lääne-Atika piirkonnaüksus

Lääne-Atika (kreeka keeles Περιφερειακή ενότητα Δυτικής Αττικής) on Kreeka piirkonnaüksus Atika piirkonna loodeosas. Lääne-Atika hõlmab Ateena linnastu lääneosa ja maavallad sellest lääne pool. Lääne-Atika piirkonnaüksuse territoorium langeb kokku varasema Lääne-Atika allmaakonna territooriumiga. Piirkonnaüksuse halduskeskus on Elefsína. Lääne-Atika piirkonnaüksus jaotatakse 5 vallaks. Need on: Asprópyrgose vald (2) Elefsína vald (1) Fylí vald (5) Mándra-Eidyllía vald (3) Mégara vald (4) https://www.statistics.gr/2021-census-legal-pop-results
Poistekoor

Poistekoor on kooriliik, mille lauljateks on poisid, kellel on häälemurre läbimata. Häälemurde läbinud poiste/meeste koori nimetatakse meeskooriks. Poistekoori hääleliigid on sopran ja alt ja tüüpiliselt ongi poistekoor kahehäälne. Poistesegakoor on neljahäälne koor, kus poiste sopranile ja aldile lisanduvad (enamasti veel kooliealiste) häälemurde läbinud noormeeste tenor ja bass. Eesti poistekooride loend naiskoor segakoor
Naiskoor

Naiskoor on kooriliik, kus laulavad naised. Tüüpilise neljahäälse naiskoori hääleliigid on kõrgeimast madalaimani I sopran, II sopran, I alt, II alt. Kolmehäälse naiskoori puhul on häälerühmad I sopran, II sopran, alt. Noorte naiste koori võidakse nimetada ka neidudekooriks või tütarlastekooriks. Eesti Teaduste Akadeemia Naiskoor Tallinna Tehnikaülikooli Akadeemiline Naiskoor Tallinna Tehnikaülikooli Vilistlaste Naiskoor Tallinna Ülikooli Naiskoor Tartu Ülikooli Akadeemiline Naiskoor Stockholmi Eesti Naiskoor Melbourne'i Eesti Naiskoor New Yorgi Eesti Naiskoor meeskoor poistekoor segakoor
Asundustalu

Asundustalu (ka asunikutalu, asunduskoht) oli Eestis pärast 1919. aasta maareformi endisele mõisamaale rajatud talu. Asundustalude kogumit nimetati asunduseks. Aastatel 1919–1939 rajati üle 56 000 talu. Nende talude suurus oli enamasti 10–15 ha. Asunikutalu omanikud olid sageli senised maatamehed või pärit linnast ja neil ei olnud sageli põlvest põlve edasi antud ehituskogemust. Riik andis neile pikaks ajaks ja odavalt laenu, kuid hooned vajasid kiiret ehitamist ning laenurahaga püstitatud ja vähene ehitusoskus väljendus ka arhitektuuris. Eesti taluarhitektuur mõis maareform TEA entsüklopeedia (e-väljaanne: [1] (vaadatud 12.11.2014)) Lutsepp, Elo (22.02.2008). "Meie talutraditsionalism". Sirp. Vaadatud 30.03.2021.
Maitsetaim

Maitsetaim on taim, mida kasutatakse kokanduses ja toiduainetetööstuses toitude ja toodete maitsestamiseks. Levinud maitsetaimede sead on harilik köömen, harilik iisop, aedsalvei ja piparmünt. Maitsetaimed jagunevad vürtsitaimedeks, millest saadakse vürtse, ja ürditaimedeks, millest saadakse maitseürte. Ürtide loend Vürtside loend
London (Kanada)

London on linn Kanadas Ontario provintsis. Asub Thamesi jõe kaldal, Huroni ja Erie järve vahel. London on asutatud 1826. aastal, linnaõigused sai 1855. London on linna ümbritseva Middlesexi maakonna võimude asupaik, kuigi linnana eraldiseisev. London asub Toronto–Chicago raudtee ääres, linna läbivad ka mitmed tähtsad maanteed. Asub poolel teel suurlinnade Toronto ja Detroiti vahel. Linna hüüdnimeks on The Forest City (metsalinn). Londonis asub Lääne-Ontario Ülikool (UWO). Londonis peeti 2013. aasta iluuisutamise maailmameistrivõistlused. Elanike arv on 366 151 (2011), lisaks Middlesexi maakonnas umbes 75 000. Canada 2021 Census Londoni koduleht
Sulgimine

Sulgimine (ladina ecdysis) on lindudel vanade sulgede (sulestiku) perioodiline vahetumine uutega. Enamik linde vahetab sulestikku (sulib) aastas kaks korda: enne pesitsust kasvab lindudel hund- ja pärast pesitsust puhkesulestik. Mõnel linnul (nt rabapüül) on veel ka suve- ja talvesulestik. Eesti entsüklopeedia. 8. köide: RAI–SUM. Tallinn: Eesti Entsüklopeediakirjastus, 1995, lk 692.
Nītaure

Nītaure on küla (vidējciems) Lätis Cēsise piirkonnas, Nītaure valla halduskeskus. Küla asub merepinnast 155 meetri kõrgusel ning jääb endisest piirkonna keskusest Ausmast 32 ja Riiast 80 km kaugusele. Külas on luteri kirik, õigeusu kirik, kool, lasteaed, muusika- ja kunstikool ning raamatukogu. Seal asuvad Ķikuti ja Nītaure bussipeatus. Kultuurimälestistest on riikliku kaitse all Nītaure ordulinnus ja Nītaure muinaslinnus ehk Vallimägi. Kohaliku kaitse all on Mergupji keskaegne kalmistu ehk Kalmemägi või Rootsi mägi. Külas asub Teises maailmasõjas hukkunud Nõukogude sõdurite vennaskalmistu, mida tähistab obelisk. Nītauresse (saksa keeles Nitau) rajati 1277. aastal Liivi ordu Nītaure ordulinnus, mis 17. sajandil lagunes. 1759. aastal kinkis keisrinna Jelizaveta Petrovna Venemaa kindral Wilhelm von Fermorile Nītaure mõisa, kus kindral 1771. aastal suri. 1845. aastal moodustati Nītaure õigeusu kihelkond, kuhu neli aastat hiljem ka puidust õigeusu kirik ehitati. 1877. aastal ehitati selle asemele praegune õigeusu kirikuhoone. Nītaures on sündinud president Andris Bērziņš. Aastail 2009–2021 kuulus küla Amata piirkonda. 1897. aastal oli külas 560 elanikku, seal peeti kolm korda aastas laata. 1935. aastal oli elanikke 362, 2007. aastal 450, 2015. aastal 485 ja 2019. aastal 447. Nītaure ordulinnus Nītaure kihelkond Läti Ruumiandmete Agentuur Autotransporta direcija Autotransporta direcija Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts, vaadatud 14.08 2023 Список памятников и памятных мест, связанных с событиями Великой Отечественной войны, на территории Латвийской Республики Vietvārdu datubāze
Hõberubla

Hõberubla (vene серебряный рубль) oli Venemaa keisririigi münt ja rahaühik. Hõberubla oli kasutusel 1704–1897. Pärast kuldrubla kehtestamist vermiti Venemaal ja Nõukogude Liidus 1-rublase nimiväärtusega hõbemünte veel kuni 1924. aastani.
Treoniin

Treoniin (inglise threonine; lühendatult Thr või T) on α-aminohape, mille keemiline valem on HO2CCH(NH2)CH(OH)CH3. Treoniin on üks asendamatuid aminohappeid. Treoniin on omane taimevalkudele, loomavalkudes on seda vähe. Eesti entsüklopeedia. 9. köide: SUN–TÜRG. Tallinn: Eesti Entsüklopeediakirjastus, 1996, lk 541.
Õitsemine

Õitsemine (ka õitseng) on õistaimede õite arenemine õienuppude (avanemata õis) puhkemisest kuni tolmlemise lõppemiseni. Õitsemine lõppemisel hakkab viljastatud õiest arenema vili. Lehtimine Veeõitseng Eesti entsüklopeedia. 10. köide: TÜRI–Y. Tallinn: Eesti Entsüklopeediakirjastus, 1998, lk 601.
Chalépa pakt

Chalépa pakt oli 1878. aastal Osmanite riigi (mida sel ajal valitses sultan Abdülhamit II) ja mitme Euroopa riigi esindajate vahel sõlmitud kokkulepe. Pakt allkirjastati Chalépas (mis tänapäeval on Chaniá linna osa), kus asusid välisriikide konsulaadid. Paktiga sai Kreetast Osmanite riigi osaks olev pooleldi iseseisev parlamentaarne riik, mille kuberner pidi samuti tulema Osmanite riigist, kuid pidi usutunnistuselt olema kristlane. Kristlikud pašad valitsesid saart kuni 1880. aastate lõpuni, juhatades parlamenti, kus liberaalid ja konservatiivid võimu pärast võitlesid. Mitmed Kreetat 1890. aastatel pärast lepingu tühistamist valitsenud kubernerid olid samuti kristlased. Paktiga lepiti ka kokku, et tulevikus valvavad Kreetal avalikku korda Kreetal sündinud isikud, nii kristlased kui ka moslemid; moodustatama pidi ka uus sandarmeeriaorganisatsioon (vaata Kreeta Sandarmeeria), kuhu värvatakse ainult kreetalasi. Kuigi vastusena 1889. aastal toimunud mässule tunnistas paša Ahmed Cevad pakti samal aastal kehtetuks, kehtisid mõned selle sätted siiski ka veel hiljem. 1890. aastatel toimus Kreetal veel üks mäss ning seejärel võttis Kreeka saare oma kontrolli alla. Pärast seda kui Osmanite riigi väed vastusena Kreekasse tungisid, suudeti suurriikide vahendusel vaenutegevus peatada ning sõlmitud Konstantinoopoli lepinguga kohustus Osmanite riik taas pakti rakendama asuda. Kreeta Riik
Koloriit

Koloriit on maalikunstis üldine süsteemipärane värvikäsitlus. Nt mingil maalil või maalikunstnikul võib olla iseloomulik värvikäsitlus.
Malorjazantseve

Malorjazantseve on alev Ukrainas Luhanski oblastis Popasna rajoonis, umbes 80 km kaugusel Luhanski keskusest loodes. Malorjazantseve sai alevi õigused 1938. aastal. Asula kõrgus merepinnast on 97 meetrit. 2001. aasta rahvaloenduse andmeil elas Malorjazantseves 983 inimest, asustustihedus 130 inimest ruutkilomeetri kohta. "Ukraina riiklik statistikakomitee. Ukraina elanikkond seisuga 1. jaanuar 2011, Київ-2011 (doc)". Originaali arhiivikoopia seisuga 10. oktoober 2012. Vaadatud 13. novembril 2014. 13. november 2014. Infovastupanu. В Луганской области двое украинских военных подорвались на "растяжке" (vene keeles)
Viilkatus

Viilkatus (harva on kasutatud saksamõjulist terminit "sadulkatus" (saksa keeles Satteldach)) on katusetüüp, millel on kaks kallet ja vertikaalsed otsaseinad. kelpkatus
Sadulkatus

Sadulkatus on katusetüüp, mille üks telg on kumer ja teine nõgus. Säärast hüperboolset paraboloidkuju on kasutatud läbi aegade, kuna seda on hõlpsasti võimalik ehitada sirgetest puidu-, metalli- või muude tavapäraste materjalide osadest. Sadulkatus on saanud nimetuse sadulat meenutava kuju tõttu. Sadulkatuse nimetuse all võib eestikeelses kirjanduses kohata ka viilkatust saksakeelse termini Satteldach järgi. Nikolaus Pevsner, John Fleming, Hugh Honour. A Dictionary of Architecture
Michael Carter-Williams

Michael Carter-Williams (sündinud 10. oktoobril 1991 Hamiltonis Massachusettsi osariigis) on USA elukutseline korvpallur, kes mängib 2019. aastast NBA klubis Orlando Magic. 2013. aasta draft'ist 11. valikuna Philadelphia 76ersisse värvatud Carter-Williams kogus debüüthooajal 16,7 punkti, 6,2 lauapalli, 6,3 resultatiivset söötu ja 2 vaheltlõiget mängus ning valiti 2014. aastal NBA parimaks uustulnukaks. Carter-Williams vahetati 2015. aasta veebruaris Milwaukee Bucksi ja 2016. aasta oktoobris Chicago Bullsi. Seejärel on ta esindanud veel Charlotte Hornetsi ja Houston Rocketsi meeskondi, misjärel liitus 2019. aasta märtsis oma praeguse koduklubi Orlando Magicuga. NBA aasta parim uustulnuk (2014) NBA uustulnukate esiviisik (2014) http://espn.go.com/nba/player/_/id/2596108/michael-carter-williams Michael Carter-Williams – NBA.com Michael Carter-Williams – Basketball-Reference.com
Raveliin

Raveliin (saksa keeles Ravelin < itaalia keeles rivellino < riva 'kallas'; ebatäpse keelekujuna ravelliin) on militaararhitektuuris kurtiini ette ehitatud kolmnurkjas eelkindlustis. Wismari raveliin (Tallinna muldkindlusvööndi osa) Ragnar Nurk, Robert Treufeldt. "Uusaeg tõi bastionid". Horisont_(ajakiri) 5/ 2014. Lk 45
Tornlinnus

Tornlinnus (ebatäpselt ka tornilinnus) on linnusetüüp, mille põhiosa on bergfriid või donžoon. Tornlinnus on feodaallinnuse vanim tüüp.. Tornlinnuseid eraldi ei eksisteerinud, vaid nad olid alati koos mingi teise linnusetüübiga. tornelamu Eesti entsüklopeedia. 9. köide: SUN–TÜRG. Tallinn: Eesti Entsüklopeediakirjastus, 1996, lk 487. Kunstileksikon. 2001. Eesti Klassikakirjastus, Tallinn. Lk 438
Kiirabiauto

Kiirabiauto on auto, mida kasutatakse kiirabi personali ja varustuse ning patsientide transpordiks. Kiirabiautod valmistatakse tänapäeval peaaegu alati saritootmises oleva sõiduki baasil. Sellise lähenemise peamine põhjus on finantsvahendite kokkuhoid. Saritootmises olevalt sõidukilt eemaldatakse vastavalt konkreetsele projektile kõik mittevajalik ja asendatakse see otstarbekohase varustusega. Baasauto keretüübiks valitakse sageli kaubik, kuid kiirabiautosid ehitatakse kõikide autotüüpide baasil. Kiirabiauto peab vastama kõigile autoehituse ja liiklusohutuse standarditele. Kiirabiautod on üldehituslikelt põhimõtetelt võrdlemisi sarnased ja nende alatüüpe pole palju. Siiski puudub üldtunnustatud klassifikatsioon. Otstarbest lähtuvalt on välja kujunenud üldine jaotus. Kiirabiauto – igapäevaseks erakorralise meditsiiniabi andmiseks mõeldud sõiduk. Sõidukile on paigutatud eriotstarbeline varustus ja sõidukit kasutab mitmeliikmeline kiirabibrigaad. Kiirabitranspordiauto – kitsamas mõttes vaid haigete transportimiseks mõeldud sõiduk. Transpordiauto võib olla, kuid ei pea olema, värvitud operatiivsõiduki värviskeemi järgi. Olemas on autod istuvate ja lamavate haigete transpordiks. Arstisõiduk – sõiduk, mille eesmärk on transportida õendusbrigaadidele appi minevat liikuvat arsti. Juhtimisauto – sõiduk, mille eesmärk on transportida kiirabi välijuhti.  Pikemalt artiklis Mercedes-Benz Sprinter Kiirabisõidukite ja reanimobiilidena kasutatavaid Mercedes-Benz Sprintereid komplekteeritakse baasautodest (mitmes riigis kohapeal) kasutamiseks. Eestis on praegu levinuim kiirabisõidukite mudel Mercedes-Benz Sprinter 319 CDI. Põhja-Eesti Regionaalhaigla võtab kasutusse kolm uut kiirabiautot, 20.02.2012 vaadatud 31.08.2013 "Eestis toodetud kiirabi pälvis Saksamaa erialamessil positiivset tähelepanu" vaadatud 31.08.2013 Tiit Reinart, Silwi Autoehitus ehitab kiirabiautosid[alaline kõdulink], 06.04.2004 vaadatud 31.08.2013 Silwi Autoehitus ehitab kiirabiautosid, 23. mai 2014, Autonet.ee, veebiversioon (vaadatud 18.11.2014.a.)
Faní Chalkiá

Faní Chalkiá (Φανή Χαλκιά; sündinud 2. veebruaril 1979 Lárisas) on Kreeka naistõkkejooksja. Chalkiá võitis 400 meetri tõkkejooksu kuldmedali Ateenas toimunud 2004. aasta suveolümpiamängudel. Võistluste poolfinaalis püstitas Chalkiá ajaga 52,77 sekundit olümpiarekordi (mille jooksis 2008. aasta mängudel üle Melaine Walker). Pekingis toimunud 2008. aasta suveolümpiamängude ajal selgus, et Chalkiá oli andnud mängudeks valmistudes positiivse dopinguproovi, mistõttu ta ei saanud mängudel osaleda ja oma tiitlit kaitsta. Chalkiá oli manustanud metüültrienolooni ehk metribolooni. Chalkiá lükkas keelatud aine kasutamise süüdistused tagasi ning soovis, et analüüsitaks ka tema B-proovi. See osutus samuti positiivseks. Sama aasta 12. detsembril teatas rahvusvaheline kergejõustikuliit IAAF, et Chalkiále määrati kaheaastane võistluskeeld. 2016. aastal leidis kohus, et Chalkiá ei tarbinud dopingut teadlikult. 400m hurdles women. Vaadatud 13.11.2014. Kreeka 400m tõkkejooksja Fani Halkia järjekordne dopingupatustaja. Sport.err.ee, 16. august 2008. "Greece's Halkia fails test: officials". Reuters. 16.08.2008. Vaadatud 30.12.2011. "Greek champion fails drugs test". BBC News. 17.08.2008. Vaadatud 13.02.2012. IOC DISCIPLINARY COMMISSION DECISION REGARDING Ms FANI CHALKIA Greek court clears hurdler Halkia of intentional doping Sports Illustrated, 19. veebruar 2016 Greek all-time list, women - Athletix.
Põhja-Ateena piirkonnaüksus

Põhja-Ateena (kreeka keeles Περιφερειακή ενότητα Βορείου Τομέα Αθηνών) on Kreeka piirkonnaüksus Atika piirkonna keskosas. See hõlmab Ateena linnastu kirdeosa. See moodustati 2011. aastal Kallikratese programmi kohaselt varasema Ateena allmaakonna põhjaosast. Halduskeskus on Kifisiá. Põhja-Ateena piirkonnaüksus jaguneb 12 vallaks. Need on: Kifisiá vald (21) Metamórfosi vald (23) Lykóvrysi-Péfki vald (22) Irákleio vald (17) Amaroúsio vald (8) Pentéli vald (29) Vrilíssia vald (9) Chalándri vald (35) Agía Paraskeví vald (3) Néa Ionía vald (25) Filothéi-Psychikó vald (33) Papágou-Cholargósi vald (28) https://www.statistics.gr/el/2021-census-res-pop-results
Kopõstõrõn

Kopõstõrõn (ukraina keeles Копистирин) on küla Ukrainas Vinnõtsja oblastis Šargorodi rajoonis. Elanike arv on 1000.
Gibraltari lipp

Gibraltari lipp on Suurbritannia meretaguse ala Gibraltari lipp. See võeti ametlikult kasutusele 8. novembril 1982.
Livádia

Livádia (Λιβάδια) on mitme asula nimi Kreekas ja Küprosel: Livádia Lõuna-Egeuse piirkonnas Ándrose piirkonnaüksuses Ándrose vallas Livádia Lõuna-Egeuse piirkonnas Kalýmnose piirkonnaüksuses Astypálaia vallas Livádia Tessaalia piirkonnas Kardítsa piirkonnaüksuses Mouzáki vallas Livádia Tessaalia piirkonnas Kardítsa piirkonnaüksuses Argithéa vallas Livádia Kesk-Makedoonia piirkonnas Kilkísi piirkonnaüksuses Paionía vallas Livádia ehk Sazlıkköy Põhja-Küprosel Livadiá Livadeiá Livádi
Lääne-Ateena piirkonnaüksus

Lääne-Ateena (kreeka keeles Περιφερειακή ενότητα Δυτικού Τομέα Αθηνών) on Kreeka piirkonnaüksus Atika piirkonna keskosas. Lääne-Ateena hõlmab Ateena linnastu lääneosa. See moodustati 2011. aastal Kallikratese programmi kohaselt varasema Ateena allmaakonna lääneosast. Lääne-Ateena piirkonnaüksus jaguneb 7 vallaks. Need on: Chaïdári vald (34) Petroúpoli vald (31) Ágioi Anárgyroi-Kamateró vald (5) Ílio vald (18) Peristéri vald (30) Agía Varvára vald (2) Aigáleo vald (6)
Alpinaarium

Alpinaarium (ka alpiaed, kiviktaimla) on aed, aiaosa või peenar, kus kasvatatakse oma kasvukoha suhtes vähenõudlikke taimi (alpitaimed). Välisilmelt meenutab alpinaarium alpiniitu. Eesti ala esimesed alpinaariumid tehti mõisaparkidesse. Pärast II maailmasõda hakati neid rajama ka koduaedadesse. Eesti tähelepanuväärsed alpinaariumid on nt Tartu Botaanikaaias ja Tallinna Loomaaias. Väheviljakal pinnasel saab kasvatada taimi, mis vajavad ka vähe hooldust. alpiinium https://web.archive.org/web/20141114092254/http://www.keskkonnaamet.ee/public/Pargiterminite_seletuss6naraamat.pdf (vaadatud 13.11.2014) O'Brien, Ed (28. juuli 2023). "Hardcore landscaping: how to grow a garden on sand, gravel and concrete". the Guardian. Vaadatud 29. juulil 2023.
Soft rock

Soft rock on "pehme", müüv muusika, mis alustas võidukäiku 1960. aastatel. Kõik äärmuslik lihviti "ümaraks" ja kompositsioon muudeti lihtsaks. Kuulajale jäeti selline mulje. Tommy James & The Shondells Association Lemon Pipers Bread America Edison Lighthouse The Zombies Dave Clark Five Cyrcle Harpers Bizarre Elton John Bee Gees
Anastasía Kelesídou

Anastasía Kelesídou (kreeka Αναστασία Κελεσίδου; sündinud 28. novembril 1972 Hamburgis) on Kreeka endine kergejõustiklane, kettaheitja. Esimesel suurvõistlusel osales Kelesídou Göteborgi maailmameistrivõistlustel 1995, kus ta saavutas lõppvõistlustel 11. koha tulemusega 58.96. Atlanta olümpiamängudel saavutas ta 18. koha tulemusega 58.70. 1997 võitis ta Vahemere mängudel kuldmedali uue mängude rekordiga 66.18 m, kuid ei jõudnud sama aasta maailmameistrivõistlustel Ateenas lõppvõistlusele. Järgmisel aastal oli ta Euroopa meistrivõistlustel Budapestis seitsmes ja GP-finaalvõistlustel kuues. 1999. aasta maailmameistrivõistlustel Sevillas võitis Kelesídou hõbemedali tulemusega 66.05. Järgmisel aastal võitis ta olümpiamängudel Sydneys hõbemedali ja 2001. aasta maailmameistrivõistlustel Edmontonis pronksmedali. 2002. aasta Euroopa meistrivõistlustel Münchenis võitis ta pronksmedali. 2003. aasta maailmameistrivõistlustel Pariisis oli ta tulemusega 67.14 teine. 2004. aasta suveolümpiamängudel Ateenas võitis ta taas hõbemedali. Tema isiklik rekord kettaheites on 1999 Réthimnos heidetud 67.70, mis ühtlasi on ka Kreeka rekord. Kokku on ta rahvusrekordit parandanud seitse korda. Olümpiamängudel 2000 Sydneys hõbemedal 65.71 2004 Ateenas hõbemedal 66.68 Maailmameistrivõistlustel 1999 Sevillas hõbemedal 66.05 2001 Edmontonis pronksmedal 65.50 2003 Pariisis hõbemedal 67.14 Euroopa meistrivõistlustel 2002 Münchenis pronksmedal 63.92 Vahemere mängudel 1997 Baris kuldmedal 66.18 Anastasía Kelesídou Rahvusvahelise Kergejõustikuliidu kodulehel (inglise)
Haudumine

Haudumine on selgroogsetel loomadel (nt lindudel) munade hoidmine sellise temperatuuri juures, et loode saaks areneda. Haudumine on ka sellise temperatuuri juures loote arenemine. Aega, mis kulub haudumise algusest poja koorumiseni, nimetatakse haudevältuseks ehk -kestuseks. Eesti nõukogude entsüklopeedia. 3. köide: FILM–ISSÕ. Tallinn: Valgus, 1988, lk 332.
Leutsiin

Leutsiin (inglise leucine; lühend Leu või L) on α-aminohape, mille keemiline valem on HO2CCH(NH2)CH2CH(CH3)2. Leutsiin kuulub asendamatute aminohapete hulka.
Liivik

Liivik on hõreda taimkatte või taimkatteta väheliigestunud pinnamoega liivane ala. Eesti ala liivikud on enamasti mere-, järve-, mandrijää sulamisvee- või tuuletekkelised ja sageli on liivikute tekkimist soodustanud inimtegevus (nt on hävitatud looduslik taimkate). nõmm sandur Eesti entsüklopeedia. 5. köide: KONJ–LÕUNA. Tallinn: Valgus, 1990, lk 557.
Liivakivipaljand

Liivakivipaljand paljand, kus avaneb liivakivi. Rahvakeeles on liivakivipaljandit (koos koobastikuga) nimetatud Põlva maakonnas taevaskojaks ehk paeks; võru keeles nimetatakse liivakivipaljandit sõnaga müür. Eestis leidub liivakivipaljandeid lõuna- ja kaguosas. Eesti liivakivipaljandeid: Härma paljand Härma Alumine müür Härma Mäemine müür Make müür Obinitsa paljand Piusa liivakivipaljandid Suur Taevaskoda Väike Taevaskoda
6. Kütidiviis

6. Kütidiviis oli Eesti Vabadussõja ajal Nõukogude Venemaa Punaarmee koosseisus moodustatud ning hiljem ka Punaarmeele allunud ETK Eesti Punaarmee koosseisu kuulunud eesti rahvusväeosa. 6. Eesti kommunistlik kütipolk
Georgi mõõk

Georgi mõõk (ka Püha Georgi mõõk; vene keeles Золотое оружие «За храбрость»; enne 1913. aastat (Georgi) kuldmõõk) oli Vene keisririigi autasu. Autasu hakkas 1720. aastal välja andma Peeter Suur. Autasu anti 1917. aastani. Aastatel 1913–1917 kandis see nime Georgi mõõk (vene Георгиевское оружие) ja neil lõpuaastatel peeti seda autasu Georgi ordeni üheks järguks (klassiks). Georgi mõõgast Riigiarhiivi kodulehel
Odessa loomaaed

Odessa loomaaed (ukr Одеський зоопарк) on loomaaed Ukrainas Odessa oblastis Odessas. Loomaaia püsiväljapanek avati praeguses asukohas 1938. aastal. Mitmed loomaaias elavad loomad kuuluvad punase raamatu liikide hulka. Asukad Laama Lama glama Hõbehaigur Egretta alba Euroopa piison Bison bonasus "HISTORY OF ODESSA ZOO". Odessa linnavalitsus. Originaali arhiivikoopia seisuga 29. november 2014. Vaadatud 14. novembril 2014.  Odessa loomaaed – pildid, videod ja helifailid Wikimedia Commonsis Koduleht (vene keeles) Odessa loomaaed Odessa linna kodulehel (ukraina, inglise ja vene keeles) Fotoalbum Odessa linna kodulehel
Konstantínos Volanákis

Konstantínos Volanákis või Volonákis (Κωνσταντίνος Βολανάκης või Βολονάκης; 1837 Irákleio, Kreeta – 29. juuni 1907 Pireus) oli üks 19. sajandi hinnatumaid kreeka maalikunstnikke. Volanákis sündis Kreeta saarel asuva Retimno lähedalt pärit heal järjel peres. Pärast Sýrose saarel gümnaasiumi lõpetamist läks ta samal aastal oma vanemate vendade kutsel Itaaliasse Triestesse, kus asus tööle suure suhkrukontserni Afentoulis raamatupidajana. Ettevõtte juht hindas väga noore Volanákise kunstiannet, nähes arveraamatutes tema rohkesti joonistusi paatidest, laevadest ja sadamatest. Selle tulemusena finantseeris ta Volanákise maalikunstiõpinguid ning saatis ta omal kulul Baierisse Müncheni Kaunite Kunstide Akadeemiasse õppima. Volanákis alustas õpinguid 1860. aastal Carl Theodor von Piloty õpilasena. Pärast õpingute lõpetamist töötas ta Münchenis, Viinis ja Triestes. 1883. aastal pöördus ta aga tagasi Kreekasse ja asus elama Pireusesse. Samast aastast kuni aastani 1903 õpetas ta Ateena Kaunite Kunstide Akadeemiais. Volanákis suri Pireuses 29. juunil 1907. Meri, laevad ja sadamad olid tema loomingu pidevateks inspiratsiooniallikateks. Volanákis on üks nn Müncheni koolkonna akadeemilise realismi tähtsamaid esindajaid (samasse koolkonda kuulub ka Theódoros Vryzákis). Siiski leiab tema teostest ka kergeid impressionistlikke jooni. Tema teoseid leiab suurematest muuseumidest nii Kreekas kui ka mujal maailmas. Tema teoseid on rahvusvahelistel oksjonitel müüdud kõrge hinnaga: tema maal "Karaïskákise saabumine Fálirosse", mis müüdi 2008. aastal Sotheby oksjonil Londonis rohkem kui 1,6 miljoni naela eest, on kõige kallima hinnaga müüdud 19. sajandi kreeka kunstiteos. Tema õpilaste hulka kuulus tuntud kreeka kunstnik Michális Oikonómou. "Karaïskákise saabumine Fálirosse" "Kalamehed merel" "Kórinthose kanali avamine" (1893) "Arise väljatung" (1894) "Ankrus seisvad paadid" (1895) Ateena Rahvusgalerii Constantinos Volanakis | Lot | Sotheby's. Vaadatud 14.11.2014.
Sillapea

Sillapea on sõjanduses silla kaitseks ühel või mõlemal pool veekogu kaldal asuv kaitsepositsioon. Eesti sõjaajaloos on tuntud Utria dessant, mille eesmärk oli Vabadussõja ajal luua Nõukogude Punaarmee tagalasse Utriale sillapea. tugiala platsdarm
Miréla Maniáni

Miréla Maniáni (abielus 1997–2002 Miréla Maniáni-Tzelíli; sündinud 21. detsembril 1976 Durrësis) on Albaania (kuni 1997. aastani) ja Kreeka endine odaviskaja. Tema nimel on Albaania rekord odaviskes 62.64 ja Kreeka rekord 67.51. Miréla Maniáni Rahvusvahelise Kergejõustikuliidu kodulehel (inglise) Miréla Maniáni veebisaidil Olympedia (inglise)
Jamie Lynn Spears

Jamie Lynn Marie Spears (sündinud 4. aprillil 1991 USA Mississippi osariigis McCombi linnas) on USA näitleja ja laulja, Britney Spearsi õde.